PROCEDIMENT I TERMINI DE PRESENTACIÓ DE SOL·LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'SEZ 7337 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5019)
  + [Valencià](/va/acuerdo/5019)






Selector de idioma

Leer

* [Español](/es/acuerdo/5019)
* [Valencià](/va/acuerdo/5019)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROCEDIMENT I TERMINI DE PRESENTACIÓ DE SOL·LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'DEL 1494[Butlletí Oficial Universitat d'Alacant](/ca/Publicacion)
=================================================================================================================================================================================================================================

Secretaria General

Butlletí Oficial Universitat d'Alacant





PROCEDIMENT I TERMINI DE PRESENTACIÓ DE SOL·LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'QXT 0428

Data d'aprovació
:   18/12/2018

Data de publicació
:   19/12/2018

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5019.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5019)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5019)
  + [Compartir acuerdo en 

    X](https://twitter.com/intent/tweet?via=UA_Universidad&text=PROCEDIMENT I TERMINI DE PRESENTACIÓ DE SOL·LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'EVO 2411&url=https://www.boua.ua.es/va/acuerdo/5019)

**Títol:** PROCEDIMENT I TERMINI DE PRESENTACIÓ DE SOL·LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'AHP 9234

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dimarts, 18 de desembre de 2018

RESOLUCIÓ DE 18 DE DESEMBRE YWK 7870, DE LA UNIVERSITAT D'ALACANT, PER LA QUE ES FIXA EL PROCEDIMENT I TERMINI DE PRESENTACIÓ DE SOL·LICITUDS D'AVALUACIÓ DE L'ACTIVITAT INVESTIGADORA PER AL PERSONAL DOCENT I INVESTIGADOR CONTRACTAT CORRESPONENT A L'IOF 0329

A fi de possibilitar al personal docent i investigador contractat sol·licitar el reconeixement de la seua activitat investigadora, esta Universitat ha resolt:

Primer. El personal docent i investigador contractat podrà presentar la seua sol·licitud d'avaluació de l'activitat investigadora del 20 de desembre de 2018 al 18 de gener de 2019, d’acord amb les especificacions contingudes en els annexos.

S'estableixen dos procediments d'avaluació:

I. Avaluació de l'activitat investigadora per la CNEAI, per al personal docent i investigador contractat per temps indefinit o en règim d’interinitat. (ANNEX I)

II. Avaluació de l'activitat investigadora per l'AVAP, per al personal docent i investigador contractat per temps determinat. (ANNEX II)

Segon. La present convocatòria es regirà per les normes específiques contingudes en aquesta resolució i en les seues corresponents bases arreplegades en els Annexos I i II, atenint-se al que disposa en:

- La Llei 39/2015, d’1 d’octubre, de Procediment Administratiu Comú de les Administracions Públiques (BOE nº 236 de 2 de octubre).

- L'Orde de 2 de desembre de 1994, per la que s'establix el procediment per a l'avaluació de l'activitat investigadora dels funcionaris dels cossos docents universitaris (BOE del 3), modificada per l'Orde de 16 de novembre del 2000 (BOE del 21).

- La Resolució de 14 de novembre del 2018, de la Comissió Nacional Avaluadora de l'Activitat Investigadora, per la que s'estableixen els criteris específics en cada un dels camps d'avaluació (BOE de 26 de novembre) i que figura en la pàgina

<http://www.educacionyfp.gob.es/servicios-al-ciudadano-mecd/ca/catalogo/general/educacion/050920/ficha/480482-8668.html>

I la resta de normes vigents que siguen d'aplicació.

Tercer. La present Resolució entrarà en vigor l'endemà a la publicació en el Butlletí Oficial de la Universitat d'Alacant (BOUA).

Alacant, 18 de Desembre del 2018

El rector,

Manuel Palomar Sanz

ANNEX I

BASES DE LA CONVOCATÒRIA D'AVALUACIÓ DE L'ACTIVITAT INVESTIGADORA PER LA CNEAI PER AL PDI CONTRACTAT PER TEMPS INDEFINIT O EN RÈGIM D’INTERINITAT

1. Objecte de la convocatòria.

El propòsit d'aquesta convocatòria és reconèixer els especials mèrits en l'activitat investigadora desenvolupada pel personal docent i investigador contractat per temps indefinit o en règim d’interinitat i el personal investigador fixe de la Universitat d'Alacant. En el supòsit d'avaluació de la transferència del coneixement, i en la mesura que es tracta d'un projecte pilot per a l'any 2018, els interessats només podran sol·licitar un tram de sis anys.

2. Requisits de les persones sol·licitants.

2.1. Tindrà dret a sol·licitar l'avaluació de la seua activitat investigadora per la Comissió Nacional d'Avaluació de l'Activitat Investigadora (CNEAI) el personal docent i investigador de la Universitat d'Alacant amb contracte indefinit o fix o en règim d’interinitat en vigor a 31 de desembre del 2018 en les categories següents:

a) Professor/a contractat/da doctor/a indefinit o en règim d’interinitat

b) Professor/a col·laborador/a

c) Investigador doctor fix

2.2. El personal docent i investigador contractat que es trobe en situació d'excedència forçosa, o en situació d'excedència voluntària prestant serveis en una universitat legalment reconeguda o en excedència per cura de fills o de familiar, també podrà sotmetre a avaluació la seua activitat investigadora.

2.3. El personal docent i investigador abans mencionat haurà de trobar-se en qualsevol de les situacions següents:

a) Aquelles persones l'últim tram de les quals avaluat positivament acabe el 31 de desembre de 2012 o haguera acabat en anys anteriors.

b) Aquelles persones que mai s'hagen presentat anteriorment i complisquen un mínim de sis anys avaluables a 31 de desembre del 2018.

c) Aquelles persones als que no se'ls haguera reconegut el seu últim tram d'avaluació normal i aquest haguera acabat el 31 de desembre del 2015 o anys anteriors, podran sotmetre a avaluació un nou tram, de sis anys, incloent alguns dels ja avaluats negativament i, almenys, tres anys posteriors no sotmesos a avaluació. En cas d'avaluació negativa anterior de dues o més trams presentats conjuntament, el nou sexenni es formarà únicament amb anys propis de l'últim tram d'investigació.

2.4. Els professors i investigadors abans mencionats que sol·liciten un tram de transferència del coneixement (projecte-pilot) hauran d'haver obtingut un tram d'investigació abans del 31 de desembre de 2018.

3. Formalització de sol·licituds.

3.1. Les persones sol·licitants hauran de presentar per via telemàtica, d'acord amb l'article 27.6 de la Llei 11/2007 de 22 de juny (BOE del 23), d'Accés Electrònic dels Ciutadans als Servicis Públics, els documents següents, que estan disponibles en la seu electrònica del Ministeri de Ciència, Innovació i Universitats,

<http://www.educacionyfp.gob.es/servicios-al-ciudadano-mecd/catalogo/educacion/profesorado/profesorado-universitario/sexenios.html>:

a) Imprès de sol·licitud firmat.

b) Currículum vitae abreviat que es general quan s’emplena la aplicació de sol·licitud i limitat a les cinc aportacions que la persona interessada vulga sometre a eval·luació per a cada període de sis anys sotmès a avaluació.

S'entendrà per “aportació” qualsevol unitat classificable en algun dels criteris d'avaluació a què es remet l'apartat 6 de la present convocatòria. Cada aportació haurà d’incloure les dades que siguen necessàries per a la seua localització i identificació.

Les aportacions presentades hauran d'haver sigut publicades durant els anys per als que se sol·licita l'avaluació. No es tindran en compte publicacions “acceptades” però no publicades durant aquests anys.

En revistes, llibres o altres obres que comptin amb edició digital i impresa, les aportacions s'entendran publicades només quan hagin aparegut en aquest segon format.

Si la aportació al·legada consisteix en una patent, es requereix que haja sigut “concedida” en els anys per als que se sol·licita l’avaluació. No es tindran en compte patents “presentades” o “publicades” però no concedides durant eixos anys, i si escau, segons criteris específics de cada camp, en explotació. A més, s’haurà d’incorporar el fitxer pdf amb la concessió de la patent.

Cada aportació anirà acompanyada d'un “breu resum”, amb el màxim que estableix l'aplicació telemàtica, que continga els objectius i resultats més excel·lents de la investigació. Es podran substituir els resums individualitzats per un que es referisca a totes elles.

Així mateix, la persona sol·licitant haurà d'acompanyar els “indicis de qualitat” de la investigació, que podran consistir en:

1 - Rellevància científica del mitjà de difusió en què s'haja publicat cada aportació. En les disciplines en què existisquen criteris internacionals de qualitat de les publicacions estos seran referència inexcusable.

2 - Referències que altres autors o autores realitzen, en treballs publicats, a l'obra de la persona sol·licitant, que siguen indicatives de la importància de l'aportació o del seu impacte en l'àrea.

3 - Apreciació, expressada succintament, de la pròpia persona interessada sobre la contribució de la seua obra al progrés del coneixement, així com de l’interès i creativitat de l'aportació.

4 - Dades sobre l'explotació de patents o models d'utilitat.

5 - Ressenyes en revistes especialitzades.

En el cas que les aportacions foren fruit d'una obra col·lectiva, cada un dels autors o de les autores podrà incorporar la referida investigació en el seu currículum, fent menció expressa en els corresponents resums, de l'abast de la seua contribució personal al treball col·lectiu.

Cada sol·licitant podrà incloure fins a dues aportacions substitutòries degudament referenciades i identificades com a tals, que puguin reemplaçar a sengles de les presentades en primer terme i que el procés d'avaluació pugui considerar de qualitat insuficient per aconseguir la puntuació mínima requerida.

c) Currículum vitae complet, que s'omplirà seguint la següent estructura:

- Historial científic.

- Participació en projectes d'investigació finançats.

- Publicacions realitzades.

- Estades en centres d'investigació de reconegut prestigi internacional.

- Comunicacions i ponències a congressos per invitació i congressos organitzats.

Es recomana que el currículum vítae inclogui exclusivament les activitats d'investigació, desenvolupament i innovació. Així mateix, es recomana que s'aporti el «DOI» (digital object identifier) de les publicacions que disposin del mateix.

Podran utilitzar-se el model CVN que es generen automàticament des del Campus Virtual de la Universitat d'Alacant.

d) Full de servicis original de data posterior al dia de publicació d’aquesta convocatòria relativa al període de què se sol·licita avaluació, en el qual conste el règim de dedicació de la persona sol·licitant durant el dit període.

e) Si la investigació s'ha realitzat en un centre que no figura en la «fulla de serveis», haurà d'adjuntar-se una còpia dels contractes, nomenaments, credencials de becari o documents fefaents similars, i que incloguin període de temps i règim de dedicació. Deurà en tot caso tractar-se d'un centre docent superior o l'activitat primordial del qual i regular sigui la investigació.

3.2. La CNEAI podrà sol·licitar en qualsevol moment del procediment administratiu els documents originals a partir dels quals es van generar els arxius electrònics incorporats a la sol·licitud, amb la finalitat de contrastar la seua validesa i concordança.

3.3. La CNEAI es reserva el dret d’actuar legalment contra aquelles persones que modificaren o alteraren aquells documents originals per a generar els arxius electrònics inclosos en la sol·licitud.

3.4. Tant en la seu electrònica del Ministeri de Ciència, Innovació i Universitats, secció “Tràmits i Servicis”:

<https://sede.educacion.gob.es/portada.html>,

com en la direcció electrònica

<http://www.aneca.es/Programas-de-evaluacion/CNEAI>

es podrà accedir als mitjans electrònics per a l'emplenament i enviament telemàtic dels impresos i annexos, així com al text de la Resolució que especifica els criteris d'avaluació. En aquesta mateixa adreça es podrà realitzar el seguiment de la tramitació de les sol·licituds.

3.5. A través de la seu electrònica del Ministeri de Ciència, Innovació i Universitats es podran obtenir duplicats dels justificants dels escrits presentats per registre electrònic:

<https://sede.educacion.gob.es/registro-electronico.html>

3.6. Les persones interessades podran dirigir-se a la Unitatde Projectes Públics d’I+D i Beques d'Investigació de la Universitatd'Alacant per a formular qualsevol consulta relacionada amb aspectes generals d'esta convocatòria, així com directament a la CNEAI als següents telèfons en funció del camp:

Camps 00, 01 450760020

Camps 02 y 6.1 702740997   
 Camps 03 y 05 604317608   
 Camp 04 021890243   
 Camps 6.2 y 6.3 052833272   
 Camp 07 233941891   
 Camps 08 y 09 794411496   
 Camps 10 y 11 579087795

3.7. Les persones interessades podran dirigir-se a

[kdbbfds.jbxs@jbdb.ky](mailto:kbfkswy.vszr@adfk.sa)

i al telèfon 247969253, en horari de dilluns a dijous de 9:00 a 18:00 hores, i divendres, de 8:30 a 15:30 hores, per a consultes relacionades amb l'aplicació informàtica.

Els interessats podran dirigir-se a la CNEAI per a qualsevol consulta relacionada amb la avaluació que no correspongui a l'aplicació informàtica en horari de dilluns a dijous de 8:30 hores a 17:00 hores, i divendres de 8:30 hores a 15:00 hores al correu electrònic següent

[lugkn.jtxjp@wbsjv.mr](mailto:xwdvx.mzlzd@azcsu.ql)

o als telèfons que trobarà en la pàgina web de l’ANECA

4. Presentació de les sol·licituds.

4.1. Els impresos i annexos, hauran de ser emplenats i enviats per via telemàtica usant els mitjans disponibles a la seu electrònica del Ministeri de Ciència, Innovació i Universitats

<https://sede.educacion.gob.es>

secció «Tràmits i Serveis» o en l'adreça electrònica

<http://www.educacionyfp.gob.es/servicios-al-ciudadano-mecd/ca/catalogo/general/educacion/050920/ficha/146789-1819.html>

4.1.1. Si la persona interessada disposa de certificat reconegut de firma electrònica, d'acord amb la Llei 59/2003, de 19 de desembre, de Firma Electrònica, haurà de presentar la seua sol·licitud exclusivament en el Registre telemàtic del Ministeri de Ciència, Innovació i Universitats d'acord amb l'Orde ECI/23/2005, de 9 de gener de 2005 (BOE del 19). Aquesta presentació en Registre es realitzarà utilitzant la mateixa aplicació informàtica que s'utilitza per a complimentar i enviar el impresos.

Dels impresos de sol·licitud presentats amb signatura electrònica haurà de lliurar una còpia en la Unitat de Projectes Públics de R+D i Beques sense necessitat de registre de la Universitat d'Alacant acompanyada de la resta de documentació acreditativa dels mèrits. Aquesta remissió es podran fer mitjançant instància genèrica a través de la eAdministració de la UA.

4.1.2. Si la persona interessada no disposa del certificat de firma electrònica, haurà en primer lloc d’emplenar per via telemàtica en la plataforma de la CNEAI els diverses documents que componen la sol·licitud i, desprès de confirmar-la, haurà d'imprimir el full de sol·licitud i presentar-lo, degudament firmat i per duplicat, en els llocs assenyalats en l'apartat 4.2.

4.2. Els impresos de sol·licitud, dirigits al Rector, hauran de presentar-se en el Registre General de la Universitat d'Alacant, o en qualsevol dels llocs assenyalats en article 16.4 de la Llei 39/2015, d'1 d'octubre, de Procediment Administratiu Comú de les Administracions Públiques, es imprescindible que en la sol·licitud aparega la data de recepció en l'organisme públic i que es dirigisca al Registre General de la Universitat d'Alacant. En el cas que les persones sol·licitants optaren per presentar la seua sol·licitud en una oficina de Correus, dirigida al Registre General de la Universitatd'Alacant, ho faran en sobre obert perquè la sol·licitud siga datada i segellada pel funcionari o funcionària de Correus abans de ser certificada.

Alternativament a aquesta forma de presentació es podrà realitzar a través de la eAdministració de la Universitat d'Alacant, mitjançant instància genèrica, adjuntant escanejat l'imprès signat que va generar l'aplicació de la CNEAI i els documents incorporats en aquesta. En el Sol·licita s'indicarà “SOL·LICITUD D'AVALUACIÓ DE L'ACTIVITAT INVESTIGADORA 2018 ANNEX I”.

4.3. El termini de presentació de sol·licituds començarà a comptar des del dia 20 de desembre de 2018 i finalitzarà el 18 de gener del 2019.

5. Instrucció del procediment.

5.1. Correspon a la Universitatd'Alacant instruir el procediment d'avaluació de l'activitat investigadora amb la col·laboració de la CNEAI, amb qui s'ha firmat un Conveni de comanda d'avaluació.

5.2. Per a exercir la seua comesa, la CNEAIdemanarà l'assessorament de la comunitat científica, articulant-ho a través de Comités Assessors per camps científics, la relació dels quals serà oportunament publicada.

5.3. En el procés es tindrà en compte exclusivament els documents presentats amb la sol·licitud, pel que es prescindirà del tràmit d'audiència, de conformitat amb el que estableix l'article 82.4 de la Llei 39/2015, de 1 d’octubre.

6. Criteris d'avaluació.

6.1. En l'avaluació s'observaran els criteris generals establerts en l'article 7 de l'Orde de 2 de desembre de 1994 i en l'article 7 de la Resolució de la Secretaria d'Estat d'Universitats i Recerca, de 5 de desembre de 1994.

6.2. Els al·ludits criteris generals es complementen amb els criteris específics establerts, per a cada un dels camps d'avaluació, en la Resolució de 14 de novembre del 2018 de la Comissió Nacional d'Avaluació de l'Activitat Investigadora, i que figuren en la pàgina

<http://www.educacionyfp.gob.es/servicios-al-ciudadano-mecd/ca/catalogo/general/educacion/050920/ficha/810545-5510.html>

7. Procediment d'avaluació.

7.1. Els Comités Assessors de la CNEAI i, si és el cas, el personal expert consultat hauran de formular un juí tècnic sobre l'obra aportada per la persona sol·licitant en el currículum vitae abreviat, dins del context definit en el currículum vitae complet.

7.2. En el cas que el corresponent Comité Assessor o el personal especialista nomenat pel President de la CNEAIho consideren oportú, podran requerir de la persona sol·licitant, per mitjà del Coordinador General de la CNEAI, la remissió d'una còpia d'alguna o de totes les aportacions relacionades en el seu currículum vitae.

7.3. El juí tècnic s'expressarà en termes numèrics de zero a deu, sent necessari un mínim de sis punts per a obtindre una avaluació positiva en un tram de sis anys.

7.4. En el cas de les avaluacions úniques (activitat investigadora desenvolupada fins al 31 de desembre de 1988), el juí tècnic s'expressarà en termes numèrics de zero fins al número que resulte de multiplicar per deu el nombre de trams sol·licitats. En este supòsit, el nombre de trams avaluats positivament serà igual al nombre enter que resulte de dividir per sis la puntuació total assignada.

7.5.La CNEAI, establirà l'avaluació individual a la vista de les qualificacions emeses pels Comités Assessors i el personal expert, assegurant, en tot cas, l'aplicació dels criteris a què es referix l'apartat 6 d'esta convocatòria.

7.6.La CNEAI, al terme del procés d'avaluació, remetrà el resultat a la Universitatd'Alacant, qui a la vista del qual dictarà una resolució definitiva, que haurà d'indicar el caràcter favorable o desfavorable de l'informe. La resolució l'avaluació de la qual siga desfavorable, es motivarà, incloent junt amb la resolució l'informe emés per la CNEAI.

7.7. El termini de resolució serà de 6 mesos. Aquest termini s'interromprà durant el període d'avaluació per la CNEAI per un màxim de 3 mesos.

7.8. La Universitat d'Alacant, una vegada dictada la resolució definitiva, notificarà personalment a cada persona sol·licitant el resultat de l'avaluació obtinguda.

8. Recursos.

Contra la resolució definitiva es podrà presentar recurs de reposició davant del Rector de la Universitatd'Alacant en el termini d'un mes a comptar de l'endemà a aquell en què tinga lloc la seua notificació.La Universitatd'Alacant traslladarà a la CNEAIles reclamacions presentades pel personal docent i investigador avaluat desfavorablement perque emeta informe. Posteriorment el Rector de la Universitat d'Alacant dictarà la resolució administrativa que pose fi al recurs.

ANNEX II

BASES DE LA CONVOCATÒRIA D'AVALUACIÓDE L'ACTIVITAT INVESTIGADORA PER L'AVAP PER AL PDI CONTRACTAT PER TEMPS DETERMINAT

1. Objecte de la convocatòria.

El propòsit d'esta convocatòria és el de reconèixer els especials mèrits en l'activitat investigadora desenvolupada pel personal docent i investigador contractat per temps determinat en la Universitat d'Alacant. Aquest reconeixement no comportarà efectes retributius ni reducció de la càrrega docent.

2. Requisits de les persones sol·licitants.

2.1. Tindran dret a sol·licitar l'avaluació de la seua activitat investigadora per l'Agència Valenciana d'Avaluació i Prospectiva (AVAP) el personal docent i investigador contractat de la Universitat d'Alacant, amb contracte en vigor a 31 de desembre del 2018 en les categories següents:

a) Professor/a ajudant doctor/a

b) Ajudant (LOU)\*\*

c) Professor/a associat/da \*\*

d) Professor/a visitant\*\*

e) Personal investigador contractat del “Programa Ramón y Cajal”

f) Personal investigador contractat del “Programa Juan de la Cierva”

g) Personal investigador contractat\*\*

\*\* Hauran d'acreditar estar en possessió del títol de doctor/a.

2.2. El personal docent i investigador contractat que es trobe en situació d'excedència forçosa, o en situació d'excedència voluntària prestant servicis en una universitat legalment reconeguda o en excedència per cura de fills o familiars, també podrà sotmetre a avaluació la seua activitat investigadora.

2.3. El personal docent i investigador abans mencionat haurà de trobar-se en qualsevol de les situacions següents:

a) Aquelles persones l'últim tram dels quals avaluat positivament acabe el 31 de desembre de 2012 o haguera acabat en anys anteriors.

b) Aquelles persones que mai s'hagen presentat anteriorment i complisquen un mínim de sis anys avaluables a 31 de desembre del 2018.

c) Aquelles persones qui no se'ls haguera reconegut el seu últim tram d'avaluació normal i aquest haguera acabat el 31 de desembre del 2015 o anys anteriors, podran sotmetre a avaluació un nou tram, de sis anys, incloent alguns dels ja avaluats negativament i, almenys, tres anys posteriors no sotmesos a avaluació.

3. Formalització de sol·licituds.

3.1. Les sol·licituds per a aquesta convocatòria d'ajudes es presentaran electrònicament a través de la eAdministració de la Universitat d’Alacant, a la que accedirà la persona sol·licitat a través del UA-Cloud

(<https://cvnet.cpd.ua.es/eadmua/Tramites>)

amb la seua clau d’acces o amb un certificat electrònic vàlid (e-Dni o ACCV).

3.2. Una vegada que s’haja accedit a la eAdministració es deurà seleccionar la opció de “SOL·LICITUD D’AJUDES AL PROGRAMA PROPI PER AL FOMENT DE LA I+D+I” dins del apartat “DOCENCIA I INVESTIGACIÓ”

En la pantalla de sol·licituds es deurà seleccionar la convocatòria EVALUACIÓ ACTIVITAT INVESTIGADORA PDI CONTRACTAT PER TEMPS DETERMINAT (SEXENNIS 2018 - AVAP) i s’haurà de emplenar el formulari electrònic així com aportar els documents exigits per la convocatòria i requerits en el formulari.

3.3. Finalitzat l’emplenament del formulari el/la sol·licitant realitzarà el tràmit de presentació telemàtica mitjançant la ordre “ENVIAR” i quedarà registrada, en aquest moment, la sol·licitud.

Només s'admetrà una sol·licitud per persona, i per això la generació posterior d’una nova sol·licitud anul·larà l’expedient de sol·licitud anterior i se tindrà en consideració només la última presentada.

En cas d'observar-se deficiències pel propi sol·licitant abans de la finalització del termini de sol·licitud haurà de formular nova sol·licitud que substituirà a l'anteriorment presentada.

3.4. No es tindran per presentades les sol·licituds que no segueixin l'indicat en aquest apartat i seran inadmeses.

En els casos en els quals a causa d'una fallada informàtica verificable en els servidors de la UA no resultés possible la presentació electrònica de la sol·licitud, s'admetrà la seua presentació en la forma prevista en l'article 16 de la llei 39/2015, d'1 d'octubre, de Procediment Administratiu Comú de les Administracions Públiques. Quan es produïsca una circumstància d'aquest tipus haurà d'informar de la fallada informàtica mitjançant correu electrònic a

[wyyupov@sq.qb](mailto:fvittgl@xa.ld)

abans que concloga el termini de presentació de sol·licitud acompanyant tota la documentació relativa a la sol·licitud.

3.5. Contingut del formulari

En el formulari la persona interessada indicarà per a cada període de sis anys sotmés a avaluació, les cinc aportacions que considere més rellevants.

S'entendrà per “aportació” qualsevol unitat classificable en algun dels criteris d'avaluació a què es remet l'apartat 6 de la present convocatòria. Cada aportació haurà d’incloure les dades que siguen necessàries per a la seua localització i identificació.

Les aportacions presentades hauran d'haver sigut publicades durant els anys per als que se sol·licita l'avaluació. No es tindran en compte publicacions “acceptades” però no publicades durant aquests anys.

En revistes, llibres o altres obres que comptin amb edició digital i impresa, les aportacions s'entendran publicades només quan hagin aparegut en aquest segon format.

Si la aportació al·legada consisteix en una patent, es requereix que haja sigut “concedida” en els anys per als que se sol·licita l’avaluació. No es tindran en compte patents “presentades” o “publicades” però no concedides durant eixos anys, i si escau, segons criteris específics de cada camp, en explotació. A més, s’haurà d’incorporar el fitxer pdf amb la concessió de la patent.

Cada aportació anirà acompanyada d'un “breu resum”, amb un màxim de 150 paraules, que continga els objectius i resultats més excel·lents de la investigació. Es podran substituir els resums individualitzats per un que es referisca a totes elles.

Així mateix, la persona sol·licitant haurà d'acompanyar els “indicis de qualitat” de la investigació, que podran consistir en:

- Rellevància científica del mitjà de difusió en què s'haja publicat cada aportació. En les disciplines en què existisquen criteris internacionals de qualitat de les publicacions estos seran referència inexcusable.

- Referències que altres autors o autores realitzen, en treballs publicats, a l'obra de la persona sol·licitant, que siguen indicatives de la importància de l'aportació o del seu impacte en l'àrea.

- Apreciació, expressada succintament, de la pròpia persona interessada sobre la contribució de la seua obra al progrés del coneixement, així com de l’interès i creativitat de l'aportació.

- Dades sobre l'explotació de patents o models d'utilitat.

- Ressenyes en revistes especialitzades.

En el cas que les aportacions foren fruit d'una obra col·lectiva, cada autor o autora podrà incorporar la referida investigació en el seu currículum, fent menció expressa en els corresponents resums de l'abast de la seua contribució personal al treball col·lectiu.

Cada sol·licitant podrà incloure fins a dues aportacions substitutòries degudament referenciades i identificades com a tals, que puguin reemplaçar a sengles de les presentades en primer terme i que el procés d'avaluació pugui considerar de qualitat insuficient per aconseguir la puntuació mínima requerida.

3.6. Documentació addicional

a) Currículum vitae complet, que s'omplirà seguint l’estructura següent:

- Historial científic.

- Participació en projectes d'investigació finançats.

- Publicacions realitzades.

- Estades en centres d'investigació de reconegut prestigi internacional.

- Comunicacions i ponències a congressos per invitació i congressos organitzats.

Es recomana que el currículum vítae inclogui exclusivament les activitats d'investigació, desenvolupament i innovació. Així mateix, es recomana que s'aporti el «DOI» (digital object identifier) de les publicacions que disposin del mateix.

Podran utilitzar-se el model CVN que es generen automàticament des del Campus Virtual de la Universitat d'Alacant.

b) Full de servicis de data posterior al de publicació d’aquesta convocatòria relativa al període de què se sol·licita avaluació, en el qual conste el règim de dedicació de la persona sol·licitant durant el dit període.

c) Si la investigació s'ha realitzat en un centre que no figura en la «fulla de serveis», haurà d'adjuntar-se una còpia dels contractes, nomenaments, credencials de becari o documents fefaents similars, “vida laboral” o certificacions de l’efectiva execució d’aquests contractes o beques, i que incloguin període de temps, la categoria professional i règim de dedicació. Deurà en tot caso tractar-se d'un centre docent superior o l'activitat primordial del qual i regular sigui la investigació.

3.7. Les dades de caràcter personal arreplegades en la sol·licitud quedaran sotmesos a la protecció establida per la Llei de Protecció de dades de caràcter personal.

3.8. Les persones interessades podran dirigir-se a la Unitat de Projectes Públics d’I+D i Beques d'Investigació de la Univesitatd'Alacant per a formular qualsevol consulta relacionada amb aquesta convocatòria. En cap cas l'AVAP atendrà consultes realitzades directament pel personal investigador.

En el següent enllaç es proporciona informació al voltant de la convocatòria i seguiment d’aquesta

<https://sgp.ua.es/va/gestion-pdi/pdi/meritos/unitat-de-gestio-de-pdi-reconeixement-de-merits.html>

4. Termini de presentació de les sol·licituds.

4.1. El termini de presentació de sol·licituds començarà a comptar el 20 de desembre de 2018 i finalitzarà el 18 de enero de 2019.

Si la documentació aportada fora incompleta o presentés errors esmenables es requerirà a través de la eAdministració, perquè en el termini de 10 dies esmenin la falta o acompanyen els documents preceptius, amb advertiment que, si no ho feren, se'ls tindrà per desistits de la seua sol·licitud, d'acord amb l'establert en l'article 68 de la Llei 39/2015, d'1 d'octubre, del Procediment Administratiu Comú de les Administracions públiques, i amb els efectes previstos en l'article 21.1 de l’esmentada Llei.

5. Instrucció del procediment.

5.1. Correspon a la Universitatd'Alacant instruir el procediment d'avaluació de l'activitat investigadora.

5.2. Per a exercir la seua comesa, la Universitatd'Alacant ha firmat un Conveni de comanda d'avaluació amb l'Agència Valenciana d'Avaluació i Prospectiva (AVAP).

5.3. En el procés es tindran en compte exclusivament els documents presentats amb la sol·licitud, pel que es prescindirà del tràmit d'audiència, de conformitat amb el que estableix l'article 82.4 de la Llei 39/2015, d’1 d’octubre.

5.4.La Universitatd'Alacant enviarà a l'AVAP per a la seua avaluació exclusivament aquelles sol·licituds que complisquen els requisits establits a aquesta convocatòria i a la normativa de referència.

6. Criteris d'avaluació.

Els criteris d'avaluació seran els mateixos o semblants als aplicats per la CNEAI.

7. Procediment d'avaluació.

7.1. L'AVAP adscriurà les sol·licituds a un determinat camp científic, a través dels què s'articula l'assessorament de la comunitat científica, per a procedir a la seua avaluació. Únicament a l'efecte de classificació dels expedients, les persones sol·licitants podran indicar el camp o camps científics on suggereixen que siga avaluada la seua labor investigadora. Aquesta indicació no vincularà a l'òrgan avaluador per a l'adscripció definitiva de les sol·licituds.

7.2. L'AVAP sol·licitarà als Comités Assessors un juí tècnic, d'acord amb els criteris d'avaluació, sobre l'obra aportada per la persona sol·licitant en el currículum vitae abreviat, dins del context definit en el currículum vitae complet.

7.3. En el cas que l'AVAP ho considere oportú, podrà requerir de la persona sol·licitant, bé a través de la Universitatd'Alacant o bé directament, la remissió d'una còpia d'alguna o de totes les aportacions relacionades en el seu currículum vitae.

7.4. L'informe tècnic de l'obra sotmesa a avaluació s'expressarà en termes numèrics de zero a deu, sent necessari un mínim de sis punts per a obtindre una avaluació positiva en un tram de sis anys.

En el cas de les avaluacions úniques (activitat investigadora desenvolupada fins al 31 de desembre de 1988), el juí tècnic s'expressarà en termes numèrics de zero fins al número que resulte de multiplicar per deu el nombre de trams sol·licitats. En aquest supòsit, el nombre de trams avaluats positivament serà igual al nombre enter que resulte de dividir per sis la puntuació total assignada.

7.5. L'AVAP establirà l'avaluació individual a la vista de les qualificacions emeses pels Comitès, assegurant, en tot cas, l'aplicació dels criteris a què es refereix l'apartat 6 d'aquesta convocatòria.

7.6. L'AVAP es compromet al tractament de les dades de caràcter personal que representa aquesta avaluació de conformitat amb els requeriments de la normativa en matèria de protecció de dades. El personal docent i investigador que presente sol·licituds en aquesta convocatòria s'entendrà que presten el seu consentiment per a la cessió de dades a l'AVAP.

7.7. L'AVAP, al terme del procés d'avaluació, remetrà el resultat a la Universitatd'Alacant, qui a la vista dels mateixos dictarà una resolució definitiva, que haurà d'indicar el caràcter favorable o desfavorable de l'informe. La resolució l'avaluació de la qual siga desfavorable, es motivarà, incloent junt amb la resolució l'informe emès per l'AVAP.

8. Resolució

8.1. El termini de resolució serà de 6 mesos. Aquest termini s'interromprà durant 3 mesos màxim durant el procés d'avaluació de la AVAP.

8.2.La Universitatd'Alacant, una vegada dictada la resolució definitiva, notificarà personalment a cada persona sol·licitant el resultat de l'avaluació obtinguda.

9. Recursos.

Contra la resolució definitiva es podrà presentar recurs de reposició davant del Rector de la Universitatd'Alacant en el termini d'un mes a comptar de l'endemà a aquell en què tinga lloc la seua notificació. La Universitat d'Alacant donarà trasllat a l'AVAP de les reclamacions presentades perque emeta informe. Posteriorment el Rector de la Universitat d'Alacant dictarà la resolució administrativa que pose fi al recurs.





[Carretera Sant Vicent del Raspeig s/n  
03761 Sant Vicent del Raspeig - Alacant  
 Tel. 97 750 7342 - Fax 93 508 3087](https://www.google.es/maps/@17.088351,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12523&trk=tyah&trkInfo=tarId%0H5805180343651%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)